ଦିଲ୍ଲୀ ଦଙ୍ଗାଃ ମାର୍ଚ୍ଚ ୬ରେ ଶୁଣାଣି କରି ପାରିବ କି ? ଦିଲ୍ଲୀ ହାଇକୋର୍ଟକୁ ପଚାରିଲେ ସୁପ୍ରିମକୋର୍ଟ, ଅଧିକ ସମୟ ସ୍ଥଗିତାଦେଶ ନ୍ୟାୟୋଚିତ ନୁହଁ - Prameya News7\nଦିଲ୍ଲୀ ଦଙ୍ଗାଃ ମାର୍ଚ୍ଚ ୬ରେ ଶୁଣାଣି କରି ପାରିବ କି ? ଦିଲ୍ଲୀ ହାଇକୋର୍ଟକୁ ପଚାରିଲେ ସୁପ୍ରିମକୋର୍ଟ, ଅଧିକ ସମୟ ସ୍ଥଗିତାଦେଶ ନ୍ୟାୟୋଚିତ ନୁହଁ\n4/03/2020 at 8:39 PM\nନୂଆଦିଲ୍ଲୀ ୦୪।୦୩- ସୁପ୍ରିମକୋର୍ଟ ବୁଧବାର ଦିଲ୍ଲୀ ହାଇକୋର୍ଟକୁ ଦିଲ୍ଲୀ ଦଙ୍ଗାରେ ଉତ୍ତେଜନାମୂଳକ ଭାଷଣ ଦେଇଥିବା ବିଜେପି ନେତାଙ୍କ ବିରୋଧରେ ଏଫଆଇଆର ରୁଜୁ କରି କାର୍ଯ୍ୟାନୁଷ୍ଠାନ ନେବାକୁ ଦାବି କରି ଦାଖଲ ଆବେଦନ ଉପରେ ମାର୍ଚ୍ଚ ୬ରେ ଶୁଣାଣି କରି ହେବ କି ବୋଲି ପଚାରିଛନ୍ତି। ଏହା ସହିତ ଉଚ୍ଚତମ ନ୍ୟାୟାଳୟ କହିଛନ୍ତି ଯେ, ଯେମିତି ଏହି ବିବାଦର ଶାନ୍ତିପୂର୍ଣ୍ଣ ସମାଧାନ ହୋଇ ପାରିବ।\nସର୍ବୋଚ୍ଚ ନ୍ୟାୟାଳୟ କହିଛନ୍ତି ଯେ, ଦିଲ୍ଲୀ ଦଙ୍ଗା ଏବଂ ଉତ୍ତେଜନାମୂଳକ ଭାଷଣ ସମ୍ବନ୍ଧିତ ମାମଲାରେ ଶୁଣାଣିକୁ ଏପ୍ରିଲ ପର୍ଯ୍ୟନ୍ତ ସ୍ଥଗିତ ରଖିବା ଠିକ୍ ନୁହଁ। ଏହି ମାମଲାର ଶୁଣାଣିରେ ବିଳମ୍ବ ଘଟିବା ଉତ୍ତରପୂର୍ବ ଦିଲ୍ଲୀ ପାଇଁ ନ୍ୟାୟୋଚିତ ନୁହଁ। ଏହି ପରି ମାମଲାର ବିଚାର ଉପରେ ବିଳମ୍ବ କରିବା ଉଚିତ୍ ନୁହଁ।\nପ୍ରଧାନ ବିଚାରପତି ଜଷ୍ଟିସ ଏସଏ ବୋବଡେ ହାଇକୋର୍ଟର ମୁଖ୍ୟ ବିଚାରପତିଙ୍କୁ ନିଜ ସାମର୍ଥ୍ୟ ମୋତେ ଯେତେ ଶୀଘ୍ର ସମ୍ଭବ ଏହି ମାମଲାର ବିଚାର କରିବାକୁ ଅନୁରୋଧ କରିଛନ୍ତି। ଏହା ସହିତ ଏହି ମାମଲା ସହିତ ଅନ୍ୟ ମାମଲା ଉପରେ ମଧ୍ୟ ପ୍ରାଧାନ୍ୟ ଦେବାକୁ କହିଛନ୍ତି। ଉଲ୍ଲେଖନୀୟ ହୋଲି ପରେ ମାମଲାର ଶୁଣାଣି କରାଯିବ ବୋଲି ଦିଲ୍ଲୀ ହାଇକୋର୍ଟ ଶୁଣାଣି ବେଲେ କହିଥିଲେ।\nଉଲ୍ଲେଖଯୋଗ୍ୟ, ବିଜେପିର କିଛି ନେତାଙ୍କ ଉତ୍ତେଜନାମୂଳକ ଭାଷଣ ଦିଲ୍ଲୀ ଦଙ୍ଗାର କାରଣ ବୋଲି କୁହାଯାଉଛି। ତେଣୁ ଅନେକ ବ୍ୟକ୍ତି ବିଜେପି ନେତାଙ୍କ ବିରୋଧରେ ଆଇନଗତ କାର୍ଯ୍ୟାନୁଷ୍ଠାନ ନେବାକୁ ଦାବି କରିଛନ୍ତି। ଏହି ଦଙ୍ଗାରେ ୪୮ ଜଣଙ୍କ ମୃତ୍ୟୁ ଘଟିଥିବା ବେଳେ ଶତାଧିକ ଲୋକ ଆହତ ହୋଇଛନ୍ତି।
